"Зубрачите" ще завладеят земята | PokerNews
Несметни ресурси се използват в научни изследвания и разработки по целия свят всеки ден и ако правите същото с вашата покер игра, ще бъдете този, който прибира доларите.
За хората, които не са запознати с покера, това е игра на късмет, запазване на каменно изражение или да имаш нервите да направиш огромен (и основно безсмислен) блъф. Всички ние обаче знаем, че не става дума за тези три фактора – е, поне не само за тях. Колкото повече играете, толкова повече осъзнавате, че има накъде да подобрите играта си и виждате грешки, които може да поправите. Ако не работите постоянно върху играта си, тя ще попадне в застой и срещу опоненти, които не спират да се развиват, това няма да бъде печеливш ход.
Макар да е малко грубо да наречем добрите играчи "зубрачи," по-работливите играчи са тези, които напредват в играта и е време да им подражавате.
Учените, докторите и професорите на всякакви равнища постоянно публикуват доклади и четат работата на други. Ако искате да развиете играта си до максимум, тогава трябва да правите същото. Инхалирайте покер коментари, мисли и литература по онлайн сайтовете и форуми, като нашия. Помнете, че несъгласието ви със стратегиите на други играчи не значи, че не е полезно да имате предвид техния поглед върху нещата. Всякакво съдържание е важно да се прегледа, като ако приемете такъв подход, това може да ви помогне "да влезете в главата" на по-слабите играчи и да разберете техния мисловен процес, което ще доведе до това да извличате максимална стойност от такъв тип опоненти, когато сте срещу тях.
Да вършите "домашна работа" за играчите ще ви даде голямо предимство над конкуренцията, а също и във вашата игра. Винаги си водете бележки, когато забележите повтарящи се тенденции при опонентите ви, особено тези, от които лесно може да се възползвате. Ако забележите, че когато обикновено играч не залага извън позиция на ривъра това значи, че е предал ръката, запишете си го. Следващия път, когато го направи, направете добре оразмерен залог спрямо пота и го спечелете без съпротива.
Ако сте инвестирали в подпомагащ софтуер, като Hold’em Manager, тогава го използвайте. Ако не ви се анализира след всяка една сесия, тогава изчакайте да се натрупат няколко и тогава преглеждайте за грешки в играта ви, или пък си определете ден през седмицата за тази цел – и ако има някои играчи, срещу които редовно играете, направете същото за тях. Дори без подобен софтуер, пак може да преглеждате ключови ръце, където сте загубили/спечелили много, за да видите дали и как бихте могли да ги изиграете различно.
Размишлявате ли наистина за ръцете, когато ги играете? Опитвате ли се да слагате другите играчи на обсег от възможни ръце или гледате само вашата? Колко често се мислите върху предишните етапи от ръката и ги свързвате с действията на противника? И след това сравнявате ли тези действия и възможностите с ръце, които вече сте играли в сегашната сесия или сесии преди седмици? Ако всичките ви отговори са "не" и "никога," тогава трябва да започнете процеса по смяна на мисленето ви относно играта, особено ако искате да бъдете печеливш редовен Sit & Go или кеш играч, защото може да сте сигурни, че някои от противниците ви ще бъдат.
Ако ви се отдаде шансът да наблюдавате някои от най-добрите доказани играчи в турнир на живо, тогава не изпускайте тази възможност, просто за да видите колко време използват те, когато играят по-големи потове. Тези играчи обмислят и премислят ситуацията, което води до някои впечатляващи ходове в процеса на ръката, блъфове и контра-блъфове. Вие очевидно няма да имате толкова време за мислене, когато играете онлайн, но колкото повече се опитвате да мислите правилно, толкова по-добри резултати ще постигате, защото в тази игра правилното мислене се изплаща!